
ДОГОВОР

№ ......................................../.....................2027 г.


Днес, ............................2027 г., в гр. София, между:

1. МИНИСТЕРСТВО НА КУЛТУРАТА, с адрес: гр. София 1040, бул. „Александър Стамболийски“ № 17, БУЛСТАТ 000695160, банкова сметка IBAN: BG06 BNBG 9661 3000 1755 01, BIC: BNBG BGSD, обслужваща банка БНБ – Централно управление, представлявано от Евтим Петров Милошев – министър и Владимир Петров Вълков – началник на отдел „Счетоводство“ от една страна, наричано за краткост ВЪЗЛОЖИТЕЛ,

и

2. ……………………………….., с адрес: …………………………………….., БУЛСТАТ ………………., банкова сметка IBAN:…………………….., BIC:…………………, и обслужваща банка: ………………………….., представлявано от ………………………………, от друга страна, наричан за краткост ИЗПЪЛНИТЕЛ,
и на основание Решение ……………………. на Министерския съвет от ………………за приемане на Национален културен календар за национални прояви и чествания на събития и бележити дейци за 2027 г. се сключи настоящият договор за следното:


І. ПРЕДМEТ НА ДОГОВОРА

Чл. 1. Предмет на този договор е предоставянето на финансова подкрепа в размер на ………………………………….. за реализация на проект…………………………………, (наричан по-нататък Проекта).
Финансовата подкрепа се предоставя за разходите съгласно бюджета на проекта, по кандидатура с вх.№.……………………………….. . Финансовата подкрепа, предоставена от Министерството на културата, не може да надвишава 75 на сто от общата стойност на допустимите разходи по проекта. ИЗПЪЛНИТЕЛЯТ се задължава да осигури съфинансиране в размер на не по-малко от 25 на сто от общата стойност на допустимите разходи по проекта, съгласно одобрения бюджет, представляващ неразделна част от настоящия договор.
Чл. 2. ИЗПЪЛНИТЕЛЯТ приема финансовата подкрепа по чл. 1 и се задължава да изпълни Проекта на своя собствена отговорност.

ІІ. СРОК ЗА РЕАЛИЗАЦИЯ НА ПРОЕКТА

Чл. 3. ИЗПЪЛНИТЕЛЯТ се задължава:
1. Да реализира Проекта в срок до ………………….
2. Да представи в дирекция ……………………….. на ВЪЗЛОЖИТЕЛЯ съдържателен и финансов отчет за изразходване на средствата за финансова подкрепа по чл. 1 до …………………


III. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 4. (1) ВЪЗЛОЖИТЕЛЯТ превежда по банковата сметка на ИЗПЪЛНИТЕЛЯ средствата за финансова подкрепа по чл. 1 в срок до 7 дни от регистрирането на договора в деловодството на ВЪЗЛОЖИТЕЛЯ.
(2) В случай че ИЗПЪЛНИТЕЛЯТ е второстепенен разпоредител с бюджет по бюджета на Министерството на културата, не се прилага ал. 1, а ВЪЗЛОЖИТЕЛЯТ коригира бюджета на ИЗПЪЛНИТЕЛЯ и потвърждава разхода в СЕБРА със средствата по чл. 1.
Чл. 5. (1) ВЪЗЛОЖИТЕЛЯТ има право по всяко време до изтичането на срока по чл. 3, т. 2 да изисква информация от ИЗПЪЛНИТЕЛЯ относно реализацията на проекта.
(2) ВЪЗЛОЖИТЕЛЯТ има право да изрази становище по представените документи по чл. 3, т. 2 и чл. 10 и съответно да уведоми изпълнителя за неодобрени разходи, неточности или непълноти в тях, неприети фактури или друго, като посочи 5-дневен срок за отстраняване на констатираните неточности и непълноти.
(3) При неотстраняване на констатираните неточности и непълноти в срока по ал. 2 се прилагат разпоредбите на раздел VI. Контрол и санкции.
Чл. 6. ВЪЗЛОЖИТЕЛЯТ определя служителя ………………. да наблюдава и приема изпълнението на договора съгласно условията и сроковете в него.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 7. ИЗПЪЛНИТЕЛЯТ се задължава да реализира проекта, съгласно параметрите, одобрени от експертната комисия.
Чл. 8. (1) ИЗПЪЛНИТЕЛЯТ се задължава да изразходва предоставената му финансова подкрепа само за дейностите по реализиране на проекта, определени в чл. 1.
(2) Разходите, направени за дейности извън тези, посочени в чл. 1, както и разходите, надхвърлящи финансовата подкрепа и/или неотговарящи на изискванията на този договор, са за сметка на ИЗПЪЛНИТЕЛЯ.
(3) Разходите, отчетени по дейностите за реализация на проекта по чл.1, следва да са извършени и платени в рамките на периода от датата на влизане в сила на договора до крайната дата за отчитане на проекта по чл. 3, т. 2.
Чл. 9. ИЗПЪЛНИТЕЛЯТ има право, в хода на реализацията на проекта, да прехвърля разходи от едно перо от одобрените пера в друго до 15% от общата стойност на отпуснатото с този договор финансиранe, което следва да бъде посочено изрично в отчета на проекта. 
 Чл. 10. ИЗПЪЛНИТЕЛЯТ се задължава да представи на ВЪЗЛОЖИТЕЛЯ, в срока по чл. 3, т. 2, съдържателен отчет за изпълнението на дейностите по проекта и финансов отчет за реализацията му, придружен с копия на първичните счетоводни документи за разходите по проекта, за които е отпуснато финансиране от Министерството на културата, заверени с „Вярно с оригинала“ и подпис на представляващия ИЗПЪЛНИТЕЛЯ или упълномощено от него лице. Отчетите и придружаващите ги документи могат да бъдат представени и по електронен път, като отчетите и документите, за които се изисква заверка, се подписват с квалифициран електронен подпис. Първичните счетоводни документи, съставени в електронна форма, се представят в оригиналния им електронен формат.
Чл. 11. (1) ИЗПЪЛНИТЕЛЯТ се задължава в рекламните афиши, дипляни, програми, покани в интернет страницата си и в другите профили в социалните мрежи, както и на всички книжни, аудио- и видеоносители или при представянето в Интернет, свързани с проекта, да поставя текст със следното съдържание: „ТОЗИ ПРОЕКТ Е РЕАЛИЗИРАН С ФИНАНСОВАТА ПОДКРЕПА НА МИНИСТЕРСТВОТО НА КУЛТУРАТА“, като представи 1 екземпляр от тези материали и посочи профилите си в социалните мрежи, където това е обявено, в дирекция ………………., заедно с отчета по чл. чл. 3, т. 2.
(2) ИЗПЪЛНИТЕЛЯТ се задължава да съобщава чрез средствата за масово осведомяване, чрез интернет страницата си и другите профили в социалните мрежи, както и във всички други рекламни материали, извън тези по чл. 11, издавани във връзка с реализирането на проекта и публичното му разпространение, че изявата е осъществена със съдействието на Министерството на културата.
Чл. 12. Изпълнителят се задължава всички авторски и сродни права, свързани с реализирането на проекта, да бъдат уредени в съответствие с действащата нормативна уредба на Република България като декларира, че  проектът няма да стартира преди да са уредени въпросите, свързани с авторски и сродни права в съответствие с действащата нормативна база.

V. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 13. (1) Изменения и допълнения на настоящия договор се извършват с допълнителни споразумения, подписани от двете страни.
(2) Не се допускат промени, които представляват нарушение на принципа на равнопоставеност на кандидатите и нарушават конкурентните условия, заложени в условията за кандидатстване, (художествените, финансовите и техническите параметри, одобрени от експертната комисия) и/или увеличаване на одобрената сума за финансова подкрепа по чл. 1, ал. 1.
(3) Изменения в параметрите на заявлението за целева финансова подкрепа/целево финансиране, могат да бъдат извършвани след подадено писмено заявление, придружено от съответната обосновка и писмени доказателства най-късно в срок до 1 месец преди изтичане на срока по чл. 3, т. 1. Заявлението се разглежда от дирекция …………….., която изготвя мотивирана докладна записка с предложение до министъра на културата за основателността/неоснователността на искането. Допълнително споразумение се сключва при одобряване на предложението от министъра.
(4) В случай че ИЗПЪЛНИТЕЛЯТ не спази срока за уведомяване по ал. 3 или не посочи мотиви, ВЪЗЛОЖИТЕЛЯТ си запазва правото да откаже сключване на допълнително споразумение.
(5) В случай на непреодолима сила ИЗПЪЛНИТЕЛЯТ може да поиска сключване на допълнително споразумение, като представи мотивирана обосновка, в която да изложи обстоятелствата довели до неспазване на срока на договора. В този случай ИЗПЪЛНИТЕЛЯТ задължително следва да представи и писмени доказателства.
(6) По смисъла на този договор „непреодолима сила“ са обстоятелства от извънреден характер като: пожар, производствени аварии, военни действия, природни бедствия, ембарго, правителствени забрани, стачки, бунтове, безредици и др., които страната по договора при полагане на дължимата грижа не е могла или не е била длъжна да предвиди или предотврати и които са възникнали след сключването на договора. Ако ИЗПЪЛНИТЕЛЯТ е бил в забава при възникване на непреодолима сила, те не могат да се позовават на последната при неизпълнение на задълженията по настоящия договор.
Чл. 14. Договорът се прекратява с окончателно, навременно и качествено изпълнение на всички задължения на страните по него и приемане на изпълнението по договора без забележки.
Чл. 15. Договорът може да бъде прекратен предсрочно:
1. по взаимно съгласие на страните, изразено писмено;
2. едностранно от ВЪЗЛОЖИТЕЛЯ:
2.1. ако ИЗПЪЛНИТЕЛЯТ забави изпълнението на дейностите, предмет на настоящия договор, повече от 45 дни и не уведоми за това ВЪЗЛОЖИТЕЛЯ в 14-дневен срок от настъпване на обстоятелството, довело до забава в изпълнението;
2.2. по отношение на ИЗПЪЛНИТЕЛЯ, ако в хода на изпълнение на договора започне производство по несъстоятелност или ликвидация;
2.3. при наличие на непреодолима сила, довела до настъпване на обективна невъзможност за изпълнение на възложената работа.

VІ. КОНТРОЛ И САНКЦИИ

Чл. 16. (1) При пълно неизпълнение на предмета на договора ИЗПЪЛНИТЕЛЯТ дължи в 14-дневен срок от изтичане срока по чл. 3, т. 1 връщане на средствата по чл. 1, ал. 1, заедно с неустойка в размер на 5% от предоставената сума. Забава при изпълнение на договора надхвърляща 45 календарни дни от срока по чл. 3, т. 1 се счита за пълно неизпълнение. 
(2) При забавено изпълнение, на отделни задължения по договора, извън случаите на ал. 6, ИЗПЪЛНИТЕЛЯТ дължи неустойка в размер на 0,01% от стойността на получената сума по договора за всеки календарен ден от забавата до преустановяване на неизпълнението, но не повече от 5%. Забава при изпълнение на което и да е от задълженията по договора се счита просрочието над 45 календарни дни от определения срок за неговото изпълнение. При надхвърляне на този срок задължението се счита за неизпълнено.
(3) В случай на частично неизпълнение на задължение по договора, с изключение на случаите по чл. 11, ИЗПЪЛНИТЕЛЯТ се задължава да възстанови получената от ВЪЗЛОЖИТЕЛЯ сума, съразмерно на неизпълнената част или неодобрените разходи, както и неустойка в размер на 5% от стойността на неизпълнената част от договора. При неизпълнение на задължението по чл. 11 изпълнителят дължи неустойка в размер на 0,01% от стойността на получената сума по договора за всеки календарен ден от забавата до преустановяване на неизпълнението, но не повече от 2% .
(4) При невръщане на сумите по този член в посочения срок дължимите суми ще бъдат потърсени по съдебен ред.
(5) При непредставяне на съдържателен и/или финансов отчет за изпълнението на договора ИЗПЪЛНИТЕЛЯТ възстановява получената сума по чл. 1, заедно с неустойка в размер на 5% от предоставената сума.
(6) При забава в сроковете за представяне на съдържателен и/или финансов отчет за изпълнението на договора ИЗПЪЛНИТЕЛЯТ дължи неустойка в размер на 5% от предоставената сума.
Чл. 17. (1) При прекратяване на договора ИЗПЪЛНИТЕЛЯТ дължи връщане на средствата по договора, пропорционално на неизпълнените дейности. Ако предсрочното прекратяване на договора е по вина на ИЗПЪЛНИТЕЛЯ, същият дължи неустойка от 5% от стойността на пропорционално неизпълнените дейности.
(2) ВЪЗЛОЖИТЕЛЯТ не дължи неустойка в случаите, в които упражни правото си предсрочно да прекрати договора с ИЗПЪЛНИТЕЛЯ.

VIІ. ДРУГИ УСЛОВИЯ

Чл. 18. Страните се задължават да обработват личните данни, посочени в договора или получени при и по повод изпълнението на договора, в съответствие с принципите и разпоредбите за защита на личните данни, заложени в Регламент (ЕС) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) и Закона за защита на личните данни.
Чл. 19. За всички неуредени в договора въпроси се прилагат разпоредбите на действащото законодателство на Република България.
Чл. 20. Споровете между страните по този договор се решават по взаимно съгласие, а при непостигане на споразумение – от съответния компетентен съд по седалището на ВЪЗЛОЖИТЕЛЯ.
Чл. 21. (1) Кореспонденцията между страните се изпраща на посочения от тях адрес. При промяна на адреса, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ за настъпилата промяна. При липса на такова уведомление, писмата се считат връчени на адреса, посочен от страните от датата на неговото изпращане.
(2) За целите на изпълнение на настоящия договор страните се договарят, че съобщения, уведомления, покани и други документи ще се считат за редовно връчени, ако са доставени, на следните адреси:

ЗА ВЪЗЛОЖИТЕЛЯ:
Служител на дирекция …………………..
тел: ………….., е-mail: ………………

ЗА ИЗПЪЛНИТЕЛЯ:
………………………………………
тел: ………….., е-mail: ………………

(3) В случай на промяна на посочените лица и адреси за контакт, страната, която ги е променила, е задължена писмено да информира другата страна за новите адреси и лица за контакт в 7-дневен срок от промяната.

Настоящият договор влиза в сила от датата на регистрацията му в деловодството на ВЪЗЛОЖИТЕЛЯ.
Договорът се подписва в два еднообразни екземпляра, по един за всяка от страните, или в електронна форма с квалифицирани електронни подписи на страните, като електронно подписаният договор има същата правна сила като договора, подписан на хартиен носител.


ВЪЗЛОЖИТЕЛ:					ИЗПЪЛНИТЕЛ:

